ผมผ่าตัดไว้ติ่งมาเมื่อวันที่ 19 พฤศจิกายน และออกจากโรงพยาบาลเมื่อวานนี้ครับ คุณบอกว่าไส้ติ่งแตก แต่ผมสงสัยว่าทำไมถึงเย็บปิดแผลผมทันทีหลังผ่าเสร็จเลย เหมือนที่ได้ยินมาว่าถ้าไส้ติ่งแตกต้องเปิดแผลทิ้งไว้ ผมเลยสงสัยว่าสรุปมันแตกจริงๆมั้ย
สวัสดีค่ะ การผ่าตัดไส้ติ่ง เป็นการผ่าตัดเพื่อตัดนำไส้ติ่งออกไป เนื่องจากมีการอักเสบของไส้ติ่ง ซึ่งเกิดจากการอุดตันของสิ่งตกค้างบริเวณไส้ติ่ง หรือการอุดตันนั้นเกิดการติดเชื้อแบคทีเรีย จนทำให้ปวดท้องอย่างรุนแรงบริเวณรอบสะดือลงมาถึงท้องด้านล่างขวา และอาจมีอาการอื่น ๆ เช่น มีไข้ คลื่นไส้ อาเจียน ตามมาโดยการผ่าตัดหน้าท้องใดๆ ส่วนใหญ่จะต้องมีการเย็บปิดแผล ไม่สามารถเปิดแผลทิ้งไว้ได้ ถ้าเป็นไส้ติ่งที่แตกออกมา พอศัลยแพทย์ผ่าตัดเข้าไปก็จะมีการผ่าตัดที่อาจจะแตกต่างไปจากไส้ติ่งที่ยังไม่แตก แต่สุดท้ายแล้วก็จะต้องเย็บปิดชั้นกล้ามเนื้อและเนื้อเยื่อต่างๆ คล้ายกัน กรณีไส้ติ่งแตก อาจจะต้องได้รับยาฆ่าเชื้อที่ครอบคลุมเชื้อต่างๆในท้องด้วยหลังการผ่าตัดด้วยแนะนำการทำตามคำแนะนำของแพทย์ผู้รักษา ในขณะนี้ให้พักการทำงาน กินยาแก้ปวดได้ และกลับไปตัดไหมตามแพทย์นัด